Albert-prisen

Albert-prisen ble innført i 1952. Prisen kom til etter et samarbeid mellom Mannskapsavisa og Kjell Aukrust. «Albert» er det eneste skulpturelle arbeidet til Aukrust, og statuetten, som er en liten keramikkfigur ble delt ut til landets beste leiravis. 

Forsvarets forum, som etterfulgte Mannskapsavisa, stod i flere år for utdelingen av prisen, inntil utdeling opphørte i 2018, grunnet svært få gjenværende leiraviser.

Det var en oppnevnt jury som vurderte leiravisenes innhold, utseende og produksjon. Juryen kunne også tildele redaksjoner diplom for særlig godt arbeid.

 Referanser 

Kategori:Norske kulturpriser
Kategori:Utmerkelser etablert i 1952